Aandele mening: Kumba Iron Ore | Netwerk24
Kumba Iron Ore, 'n lid van die Anglo American-groep, se aandeelprys het in 2013 'n hoogtepunt van 61 955c per aandeel beleef.
Kumba se reusagtige Sishen-ysterertsmyn in die Noord-Kaap.Foto: Verskaf
Kort daarna het hy omgekeer en al die winste is verloor – deels weens lae volumes by sy Sishen-myn in daardie stadium. Ysterertspryse het ook in 2014 gedaal, en toe ystererts in Desember 2015 'n nuwe laagtepunt van $38 per ton bereik het, het
Kumba lae pryse van 2 500 sent per aandeel (in Januarie 2016) getoets.
Vooruitsig: Kumba het op 2 885 sent per aandeel gehou en in Maart 2016 uit sy langtermyn-beertendens gebreek. Hy verhandel nou in 'n bulkanaal wat op die mediumtermyn sy ongeëwenaarde hoogtepunt van 61 955 sent per aandeel kan bereik, as die kanaal voortduur.
Op die grafiek: In Mei het Kumba aangekondig dat hy stewige verdienste vir die ses maande tot einde Junie verwag nadat hoë ysterertspryse en 'n swak wisselkoers hom gebaat het.
Sy aandeelprys het 'n hoogtepunt bereik. Tussentydse resultate vir die ses maande tot einde Junie verskyn op 23 Julie.
Gaan lank: Kumba nader die boonste helling van sy bulkanaal. Maar omdat hy 'n paar keer nie kon deurbreek nie, kan hy dalk weer misluk. Steun bo 41 490 sent per aandeel sal egter die kanse van 'n deurbreking verbeter en 'n steiler opwaartse tendens na 61 955c per aandeel begin.
Gaan kort: 'n Ommekeer onder 39 485 sent per aandeel kan veroorsaak dat Kumba verder val na die vlak van 32 515 sent of die onderste helling van die kanaal. Verminder lang posisies onder 39 485 sent.
'n Negatiewe deurbreking uit hierdie kanaal sal onder 24 410 sent bevestig word – en 'n verkoopsein wees.